„ПеР“ е латвийска поп и бийтбокс група, сформирана през 2007 г. Първоначално групата се състои от трима души – Ралфс Ейландс, Емилс Вегнерс и Петерис Упениекс. Вегнерс напуска бандата през 2007 г. и е заместен от Едмундс Расманис. Упениекс напуска през 2011 и след това не е заместен от никого. Тогава остават само двама изпълнители – Ейландс и Расманис. След три неуспешни опита да представят Латвия на „Евровизия“ през изминали години, през 2013 г. „ПеР“ печелят латвийския конкурс за избор на песен за „Евровизия“ ("Dziesma") и представят страната с песента „Here We Go“.